b'\n_START_ARTICLE_\nAlf Henriques\n_START_PARAGRAPH_\nAlf Henriques (16. december 1906 i K\xc3\xb8benhavn \xe2\x80\x93 27. juli 1976) var en dansk litterat._NEWLINE_Alf Henriques var s\xc3\xb8n af hovedkasserer Rolf Henriques (1862-1947) og hustru Ella f\xc3\xb8dt Sidenius. Han blev student fra Eftersl\xc3\xa6gtselskabets Skole 1925, blev cand.mag. 1931 og modtog Filosofisk-historisk Samfunds h\xc3\xb8jeste pris 1931 og 1933._NEWLINE_Han var l\xc3\xa6rer ved \xc3\x98stre Borgerdydskole fra 1933, lektor i dansk ved universitetet i Uppsala 1934-42; dr.phil. (K\xc3\xb8benhavns Universitet) 1941, adjunkt ved Aureh\xc3\xb8j Statsgymnasium 1942, lektor 1950, udenfor nr. 1955, var dramatisk konsulent ved Det kgl. Teater fra 1955; tillige forstander for teatrets dramatiske elevskole fra 1956; rejselektor for Foreningen Norden og universitetslektor ved G\xc3\xb6teborg H\xc3\xb6gskola. Som halvt j\xc3\xb8de m\xc3\xa5tte han flygte til Sverige, hvor han opholdt sig 1943-45. Han var k\xc3\xb8benhavnsk teatermedarbejder ved Jyllands-Posten 1946-55; korrespondent til Shakespeare Survey fra 1947; formand for Danskl\xc3\xa6rerforeningen 1948-54; censor i dansk ved skoleembedseksamen ved K\xc3\xb8benhavn og Aarhus universiteter fra 1948; censor ved Handelsh\xc3\xb8jskolen i K\xc3\xb8benhavn fra 1956. \xc3\x86resdoktor ved Uppsala Universitet 1966 og Ridder af Dannebrog._NEWLINE_Han blev gift 1. gang med Inga H., f. Poulsen, f. 4. december, d\xc3\xb8d 1941; 2. gang (1945) med lektor, cand.mag. Gudrun H., f. Henriques, f. 18. februar.'